- Ասպիրանտուրայի ընթացքում բանավոր զեկույցներով մասնակցել եմ մոտ 15 միջազգային կոնֆերանսների և սեմինարների, ինչպես նաև ինքս եմ կազմակերպել գիտաժողովներ: Իմ նախաձեռնությամբ 2016 թվականի հոկտեմբերին Տրենտոյում հիմնադրվեց «SPIE»-ի (the International Society for Optics and Photonics) «Student Chapter» ուսանողական մասնաճյուղը, որում այսօր արդեն 30 ուսանող է ընդգրկված։ Մեր կողմից կազմակերպած ամենամեծ և միջազգային առումով ամենահայտնի միջոցառումը 2018 թվականի փետրվարի 17-20-ը կայացած «OPTICS-2018»-ն էր, որը «Օպտիկան և նրա կիրառությունները» գիտաժողովների շարքի 6-րդ կոնֆերանսն էր։ Մասնակից 15 ազգերի ներկայացուցիչների թվում էին նաև հայ ուսանողներ և լեկտորներ, այդ թվում նաև ես՝ որպես գլխավոր կազմակերպիչ։